jkorsvik/nowiki_second_scrape_merged huggingface dataset:
Hylster

Et hylster er en oppbevaringstaske som er tilpasset elementet det skal bære og beskytte. Hylster kan festes i et belte eller liknende, eller har egne festemuligheter. Materialet som brukes kan variere, men det mest brukte er nylon, lær, plast og cordura. Forskjellige typer hylster er lårhylster, skulderhylster, hoftehylster og ankelhylster.


== Lårhylster ==
Lårhylster er en modifisert oppvaringstaske for håndvåpen eller kniv, montert på låret. Lårhylsteret låses som oftest på et hoftebelte i overkant og rundt låret med enten en eller to stropper. Hylsterets mening er å beskytte våpenet det oppbevarer samt å være lett tilgjengelig.


== Feste ==
Hylsteret kan feste pistolen på flere måter:

Avtrekkerbøyle
På de fleste pistolhylstre holdes våpenet fast i hylsteret via avtrekkerbøylen, enten via en låsemekanisme eller bare at hylsteret er litt trangt og holder eller klikker våpenet på plass.Sekundær låsing
Noen hylstre har også sekundære låsemekanismer, for eksempel en flapp som tres over grepet.Lykt
Ved bruk av våpenlykt er det ofte ikke mulig å lage et hylster som holder våpenet etter avtrekkerbøylen, og de fleste slike hylstre holder derfor våpenet fast via lykten. Hylster, våpen og lykt bør da være utformet for å passe sammen.
Vindobona

Vindobona (gallisk: windo-, «hvit», «velsignet» + bona, «voll», «bunn») var opprinnelig en gallisk bosetning og deretter en romersk militærleir beliggende i det nåværende Wien. Omkring år 15 f.Kr. ble kongeriket Noricum innlemmet i Romerriket og elva Donau ble da grense for imperiet. Derfor anla romerne festningsanlegg og militærleire på bredden av Donau, slik at Vindobona ble betydelig utbygd.
Dagens Ringstraße omslutter i all vesentlighet bosetningen, slik det fremgår av illustrasjonen.


== Tidlig omtale ==
Tidlig omtale av Vindobona ble gitt av geografen Klaudios Ptolemaios (død 168 e.Kr.) i hans verk Geografike hyfegesis, og av historikeren Aurelius Victor (ca 390 e.Kr.) som redegjorde at keiser Marcus Aurelius døde i Vindobona den 17. mars 180. I dag er en gate oppkalt etter keiseren, Marc-Aurelstraße, i nærheten av Hoher Markt i Wien.


== Eksterne lenker ==
(en) Vindobona – kategori av bilder, video eller lyd på Commons 
Wien Museum | Ausgrabungsstätten (tysk)
Forschungsgesellschaft Wiener Stadtarchäologie | Legionslager Vindobona (tysk)
Haldórsvík

Haldórsvík (foreldet dansk skrivemåte: Haldersvig), på folkemunne kalt Vík, er en bygd på Færøyene. Bygden ligger nordøst på Streymoy, den største av øyene. Haldórsvík ligger i Sunda kommuna.


== Historie ==
Det første leddet i stedsnavnet kommer av mannsnavnet Haldór eller Halldór. Stedsnavneutvalget godkjente i 1960 skriveformen Haldarsvík, som i 2011 ble endret til Haldórsvík.Haldórsvík er første gang nevnt skriftlig i 1584.Haldórsvíkar kirkja er fra 1856, og er dedikert til presten og språkmannen V.U. Hammershaimb. Kirken er spesiell grunnet sin åttekantede form (som er unikt i færøysk sammenheng), men også for sin altertavle. Altertavlen er av nyere dato, og forestiller Det siste måltid, med den modifikasjonen at apostlenes ansikter er byttet ut med kjente færøyinger.
Bygda lå først i Norðstreymoyar prestagjalds kommuna, og var fra 1913 administrasjonssentrum i Haldarsvíkar og Saksunar kommuna. Denne kommunen ble delt inn i Saksunar kommuna og Haldarsvíkar kommuna i 1944, og Haldórsvík fortsatte som sentrum i sistnevnte. Haldarsvíkar kommuna omfattet også bygdene Tjørnuvík og Langasandur, og ble 1. januar 2005 innlemmet i Sunda kommuna.
Statsministeren Andrass Samuelsen (1873–1954) kom fra Haldórsvík.


== Referanser ==


== Eksterne lenker ==
(en) Haldarsvík – kategori av bilder, video eller lyd på Commons 
(en) Haldarsvík – galleri av bilder, video eller lyd på Commons 
Haldarsvík på faroeislands.fo
Kulturvereinshaus

Kulturvereinshaus (Industrie- und Kulturverein) var en bygning i Nürnberg som ble reist i 1905.  Bygningen var opprinnelig en av byens viktigste kulturbygninger og var plassert i Frauentorgraben 49.
Under det tyske  nasjonalsosialistiske partiets  rikspartidager ble bygningen benyttet og under de første partidagene ble de store innendørsmøtene holdt i bygningen.  Det var i denne bygningen de beryktede  raselovene fra Nürnberg ble vedtatt under  rikspartidagene i 1935.
Bygningen ble totalødelagt den 2. januar 1945 under den allierte bombingen av byen.  En erstatningsbygning ble reist i 1950 og denne stod frem til 1967 sammen med ruinene fra den originale.  Disse ble destruert i 1967 og en ny bygning ble reist.  Fra 1971 har bygningen huset en underavdeling av det offentlige selvstyrte forsikringsselskapet AOK (Allgemeine Ortskrankenkassen) 


== Se også ==
Arrangementsområdene under Rikspartidagene i Nürnberg, anleggene for de tyske nazistenes partikongresser og massemønstringer på 1930-tallet


== Eksterne lenker ==
link bilder fra rikspartidagene i 1927
Hullemaskin

En hullemaskin er en innretning til å lage hull i papirark, slik at arket kan settes inn i en ringperm.
Hullplasseringen varierer fra land til land, avhengig av hvilken standard for ringpermer som benyttes, og alt fra to til fire hull forekommer. I alle tilfelle er hullplasseringen symmetrisk om midten av arkets ene side.
I Norge benyttes standarden ISO 838. To hull med diameter 6±0,5 mm plasseres 80±0,5 mm fra hverandre og 12±1 mm fra arkets kant. ISO 838 benyttes i de fleste europeiske land, men ikke i Sverige, og heller ikke i Nord-Amerika.
En 4-hulls utvidelse av ISO 838, som dog ikke spesifiseres i selve standarden, er også vanlig for å gi en mer stabil innbindning. Denne hullplassering kalles ofte for 888, ettersom de tre hullavstandene alle er 8 cm. En del hullemaskiner tilpasset ISO 838 har en markering som gjør det mulig å benytte dem for 888-systemet, ved at man lager 2 + 2 hull i arket. Firehullspermer brukes bl.a til permer for sikkerhetsinformasjon som HMS og brannberedskap, da ark med to hull lettere revner eller blir utslitt rundt hullene ved bruk.
I Sverige brukes et 4-hullssystem som går under navnet triohålning. Dette er en nasjonal de facto-standard for Sverige. Hullavstand for de indre hullene er 70 mm og de ytre hullene er 21 mm lengre ut. (Navnet "Triohålning" kommer fra tre oppfinnere som tok patent på en ringperm kalt "Triopärmen" i 1890)
I Nord-Amerika brukes et trehullssystem med 108 mm hullavstand (4 1/4 tommer) og et tohullssystem med 70 mm hullavstand (2 3/4 tommer).
LGT Bank

LGT Bank er en internasjonal bank som tilhører fyrstehuset i Liechtenstein. Den ble grunnlagt i 1920 som Bank in Liechtenstein. Banken har 1 500 ansatte og kontorer i Europa, Asia og Amerika. Den har sete i Vaduz.


== Eksterne lenker ==
LGT Bank
Rudolf Børø

Rudolf Børø (født 31. januar 1948 i Råkvåg, Rissa) er barnebokforfatter og museumsformidler, bosatt i Trondheim.
Han debuterte med diktsamlingen Rolig, hjerte, rolig, Arbeidern forlag i 1982. Hans første barnebok, Skoddeskogen, kom i 1985 og han fikk Kirke- og undervisningsdepartementets debutantpris for den. Boken skildrer forholdet mellom sønn og alenefar, og tematiserer mannsidealer, farsrolle og innadvendthet. Børø har skrevet ytterligere tre bøker.
Børø arbeider ved Trøndelag Folkemuseum.


== Bibliografi ==
Rolig, hjerte, rolig, lyrikk, Arbeidern (1982)
Skoddeskogen, barnebok, Gyldendal (1985)
Rockegruppa Platon I, barnebok, Eide (1990)
Rockegruppa Platon II, barnebok, Eide (1991)
Tippekupongen, barnebok, Eide (1992)


== Kilder ==
Presentasjon av Rudolf Børø i Forfatterkatalogen på Forfattersentrums nettsider


== Eksterne lenker ==

(no) Publikasjoner av Rudolf Børø i BIBSYS
Bahrains Grand Prix 2007

Bahrains Grand Prix 2007 var et Formel 1-løp avholdt den 15. april 2007 på Bahrain International Circuit. Det var det tredje løpet i Formel 1-sesongen 2007. 
Felipe Massa kontrollerte løpet fra start til mål og vant løpet foran Lewis Hamilton, som skrev historie da han ble den aller første til å komme på podiet i alle sine tre første Grand Prix-starter.


== Klassifisering ==


=== Kvalifisering ===


=== Løpet ===

Noter til tabellen:

Dette var Felipe Massas første «Hat trick», det vil si pole position, raskeste runde og løpsseier.
Anthony Davidson brøt løpet, men ble klassifisert ettersom han hadde kjørt mer enn 90% av løpsdistansen.


== Eksterne lenker ==
(en) 2007 Bahrain Grand Prix – kategori av bilder, video eller lyd på Commons
Pål Kårbø

Pål Kårbø (født 27. mai 1973) er en norsk politiker som har representert Kristelig Folkeparti (KrF). Han er fylkesvaraordfører i Hordaland fra 2015. Kårbø meldte 12. august 2018 overgang til Høyre, men 10. oktober, kun to måneder senere og uten å ha meldt seg inn i Høyre, kunngjorde han at han gikk tilbake til KrF. «Eg har blitt møtt på ein god måte av svært mange i Høgre, av den grunn er dette ekstra vanskeleg. Eg har tenkt og tenkt og kjent på magefølelsen ..., kva eg sku lande på?»
I perioden 2001–2005 var Kårbø 1. vararepresentant til Stortinget fra Hordaland. I perioden 2007–2011 var han gruppeleder for KrFs fylkestingsgruppe i Hordaland og gruppeleder for KrFs kommunestyregruppe i Meland. Fra 2011–2015 var han nestgruppeleder i KrFs fylkestingsgruppe, og partileder   for samme fylkeslag. Etter fylkestingsvalget høsten 2015 ble han fylkesvaraordfører  i Hordaland. 
Pål Kårbø er utdannet siviløkonom fra Norges Handelshøyskole.


== Referanser ==


== Eksterne lenker ==
(no) Pål Kårbø på Facebook 
(no) Pål Kårbø hos Stortinget 
(no) Pål Kårbø hos Norsk senter for forskningsdata
NM i bandy 2003

Det 86. Norgesmesterskapet i bandy – 2003
Mjøndalen  vant seriemesterskapet. Mjøndalen, Stabæk, Sarpsborg og Solberg gikk til semifinale.


== Tabell ==


== Semifinaler ==
1. semifinale
søndag 23. februarMjøndalen – Solberg         8-5
Sarpsborg – Stabæk          2-52. semifinale
onsdag 26. februarSolberg – Mjøndalen         7-6
Stabæk – Sarpsborg          4-53. semifinale
fredag 28. februarMjøndalen – Solberg         6-3
Sarpsborg – Stabæk          7-24. semifinale
søndag 2. marsSolberg – Mjøndalen         5-4
Stabæk – Sarpsborg          5-75. semifinale
onsdag 5. marsMjøndalen – Solberg         9-3


== Finale ==
4. mars 2003 – Stabekkbanen, Bærum, 1025 tilskuere.
Mjøndalen – Sarpsborg  5-3Dommere: Jørn Ivar Pettersen (hoveddommer), Bent Ole Bakken og Asbjørn Melheim Johansen, Solberg.

Målscorere Mjøndalen: Jonas Petterson 3, Robert Arnesen, John Richard Øen.
Målscorere Sarpsborg: Tobias Johansson, Jonas Eriksson, Christer Lystad.


== Kvalifisering til Eliteserien 2003/04 ==
Runde 1

Ullevål – Snarøen  14-2
Drammen – Ullern 14-3Runde 2

Ullern – Ullevål 2-6
Snarøen – Drammen 6-7Runde 3

Snarøen – Ullern 7-12
Ullevål – Drammen 11-7


== Referanser ==


== Eksterne lenker ==
Spilleoppsett og tabell
NM-finaler 2003
Lisbeth Iversen

Lisbeth Iversen (født 28. november 1961) er en norsk politiker fra Kristelig Folkeparti. Lisbeth Iversen var byråd i Bergen fra 2003 til 2013.
I byrådet Mæland I var hun byråd for miljø og byutvikling , i byrådet Mæland II var hun nestleder og byråd for miljø og byutvikling, og i en periode også for næring. I byrådet Mæland III var hun byråd for sosial, bolig og områdesatsning frem til hun valgte å gå av i juni 2013.
Samme år flyttet hun og ektemannen til Arendal.
Lisbeth Iversen hadde da vært medlem av bystyret i Bergen siden 1999. Hun har en Master of Management fra Handelshøyskolen BI og en cand. mag., fra Universitetet i Bergen. Hun jobber fra 2013 som leder for samarbeidsprosjektet Med hjerte for Arendal.Iversen er særlig kjent for sitt arbeid med å få realisert bybanen i Bergen og innføringen av enhetstakst på bussene i Bergen.


== Referanser ==
Tomas Moltu

Tomas Martin Moltu (født 2. juli 1969 på Voss) er en norsk politiker. Han var medlem av Bergen bystyre 2005–2007 og byråd for skole og barnehage i Bergen 2007–2009, som representant for Kristelig Folkeparti. Moltu var leder for Bergen Kristelig Folkeparti 2005–2008 og 2010–2011. I 2016 meldte han overgang til Partiet De Kristne.Han er utdannet cand.mag. fra Universitetet i Bergen og Master of Management fra BI. Han har sin yrkesbakgrunn fra Statoil, nå Equinor, med kontrakter, innkjøp og strategi.Tomas Moltu er gift med Marita Moltu.


== Referanser ==
Communiqué

Communiqué er det andre albumet fra den britiske rockegruppen Dire Straits, utgitt våren 1979. 


== Sporliste ==
Alle sanger er skrevet av  Mark Knopfler.

«Once Upon a Time in the West» – 5:25
«News» – 4:14
«Where Do You Think You're Going?» – 3:49
«Communiqué» – 5:49
«Lady Writer» – 3:45
«Angel of Mercy» – 4:36
«Portobello Belle» – 4:29
«Single-Handed Sailor» – 4:42
«Follow Me Home» – 5:50


== Personell ==

Mark Knopfler: vokal, gitarer
John Illsley: bass, bakgrunnsvokal
David Knopfler: gitar, bakgrunnsvokal
Pick Withers: trommer
B. Bear: keyboard


== Gitarer ==
På alle sangene brukte Knopfler sin røde Fender Stratocaster, unntatt:

«Where Do You Think You're Going?»: sunburst Schecter Stratocaster
«Portobello Belle»: sunburst Fender Telecaster/Rickenbacker (live)
«Angel of Mercy»: Burns Baldwin, 12-strenger


== Eksterne lenker ==
(en) Communiqué på Discogs 
(en) Communiqué på MusicBrainz 
(en) Communiqué på AllMusic
Love over Gold

Love over Gold er det fjerde studioalbumet fra den britiske rockegruppen Dire Straits, utgitt i september 1982. Elleve dager etter utgivelsen av albumet ble EP-platen ExtendedancEPlay, også kalt Twisting by the Pool, spilt inn med en slags jazz og rockabilly-stil. Albumet lå som nummer 1 i en måned på britiske platelister og var på britiske platelister i nesten fire år. Originalopptakene ble gjennomgått og overført til digitalt format (CD) i 1996.Etter innspillingen av EP-en ga bandet seg ut på den berømte Alchemy-turneen, der opptak fra turneen senere ble gitt ut på konsertalbumet og videoen Alchemy. Den ble senere også utgitt på DVD og som dobbel-CD.
Mark Knopfler tok bussen langs Telegraph Road fra Pontiac i Michigan mens han leste Markens Grøde av Knut Hamsun. Dette ble inspirasjonen til «Telegraph Road» med åpningslinjene:  «A long time ago came a man on a track, walking thirty miles with a sack on his back, and he put down his load where he thought it was the best, he made a home in the wilderness, he built a cabin and a winter store, and he ploughed up the ground by the cold lake shore.»


== Sporliste ==
Aller sanger er skrevet og produsert av Mark Knopfler.
«Telegraph Road» – 14:15
«Private Investigations» – 6:45
«Industrial Disease» – 5:49 (også utgitt som single)
«Love over Gold» – 6:16
«It Never Rains» – 7:54


== Personell ==
Mark Knopfler – vokal gitarer
Alan Clark – orgel, piano, synthesizer
John Illsley – bass
Hal Lindes – gitar
Pick Withers – trommer


=== Andre medvirkende ===
Mike Mainieri – marimba, vibrafon på spor 2 og 4
Ed Walsh – synthesizerGitarer:

«Industrial Disease»: Erlewine Automatic Custom
«Love over Gold» & «Private Investigatons»: Gibson Chet Atkins
«Telegraph Road»: sunburst Schecter Stratocaster
«It Never Rains»: Ferndandes Stratocaster


== Alchemy-turneen ==
Spilleliste for Alchemy-turneen i 1983:

«Once Upon a Time in the West»
«Industrial Disease»
«Expresso Love»
«Love over Gold»
«Romeo & Juliet»
«Private Investigations»
«Sultans of Swing»
«Twisting by the Pool»
«Two Young Lovers»
«Portobello Belle»
«Tunnel of Love»
«Telegraph Road»
«Solid Rock»
«Going Home»


== Referanser ==


== Eksterne lenker ==
(en) Love over Gold på Apple Music 
(en) Love over Gold på Discogs 
(en) Love over Gold på MusicBrainz 
(en) Love over Gold på Spotify 
(en) Love over Gold på AllMusic
Hjelp, vi må på ferie!

Hjelp, vi må på ferie! (originaltittel: National Lampoon’s Vacation) er en amerikansk filmkomedie og road movie fra 1983 regissert av Harold Ramis. Filmen handler om en amerikansk familie som legger ut på en ferietur med fullastet bil. Målet er en fornøyelsespark, men veien dit viser seg å bli langt mer strabasiøs enn de hadde kunne forestille seg. Hovedrollene spilles av Chevy Chase, Beverly D'Angelo, Dana Barron og Anthony Michael Hall.
Filmen har fått fire oppfølgere: Hjelp, vi må på ferie til Europa (1985), Hjelp, det er juleferie (1989), Hjelp, vi må på ferie til Las Vegas (1997) og Vacation (2015).


== Handling ==
Clark Griswold bestemmer seg for å ta med kone og to barn på biltur gjennom Amerika, fra Chicago til California. Målet er fornøyelsesparken Walley World, men veien dit er lang og langt mer trøblete og strabasiøs en de hadde regnet med. Problemene blir ikke mindre når de bestemmer seg for å avlegge slektninger besøk i løpet av turen. Når de endelig kommer frem til destinasjonen møter de et nytt problem som gjør at Clark klikker fullstendig.


== Om filmen ==
Hjelp, vi må på ferie! ble en forholdsvis stor publikumssuksess i USA hvor den spilte inn $61 millioner. Den havnet på 11-plass over de mest innbringende filmene på amerikansk kino i 1983.Den ble godt mottatt av anmelderne, noe som gjenspeiles i at den har fått 93 % på Rotten Tomatoes.


== I rollene ==
Chevy Chase ... Clark W. Griswold
Beverly D'Angelo ... Ellen Griswold
Imogene Coca ... Tante Edna
Anthony Michael Hall ... Russell "Rusty" Griswold
Dana Barron ... Audrey Griswold
Randy Quaid ... Eddie, søskenbarn
Miriam Flynn ... Ellens søskenbarn Catherine
Christie Brinkley ... Kvinnen i rød Ferrari
John Candy ... Russ Lasky
Eddie Bracken ... Roy Walley
Brian Doyle-Murray ... Bestyrer ved Kamp Komfort
James Keach ... Motorsykkelpoliti
Eugene Levy ... Bilselgeren Ed
Frank McRae ... Grover
Jane Krakowski ... Vicki, søskenbarn
John P. Navin Jr. ... Dale, søskenbarn


== Referanser ==


== Eksterne lenker ==
(en) Hjelp, vi må på ferie! på Internet Movie Database 
(no) Hjelp, vi må på ferie! hos Filmfront 
(sv) Hjelp, vi må på ferie! i Svensk Filmdatabas 
(da) Hjelp, vi må på ferie! i Danmark Nationale Filminstitut 
(fr) Hjelp, vi må på ferie! på Allociné 
(nl) Hjelp, vi må på ferie! på MovieMeter 
(en) Hjelp, vi må på ferie! på AllMovie 
(en) Hjelp, vi må på ferie! på Turner Classic Movies 
(en) Hjelp, vi må på ferie! på Rotten Tomatoes 
(en) Hjelp, vi må på ferie! på Metacritic
Frihetskjemper

Frihetskjemper er en betegnelse på en person som kjemper mot okkupasjon eller undertrykkelse, gjerne i forbindelse med en krig. Okkupantene eller motstanderne kaller gjerne frihetskjempere for terrorister.
Hornfels

Hornfels er en finkornet, kontaktmetamorf bergart, ofte dannet av leirstein, sandstein eller andre finkornete, sedimentære bergarter ved at disse blir "stekt" av vulkansk lava eller smeltet stein. Hornfels kan ha båndstruktur med ulikt fargede lagdelte bånd, men den brekker ofte opp kubisk. Fargen kan være hvit, gulbrun, brun eller brungrå.
Hornfels er vanlig i Oslofeltet, der bergartssmelter i permtiden trengte inn i eldre, sedimentære bergarter fra for eksempel ordovicium eller silur. 
Hornfels kan opptre sammen med bånd av (svart) marmor, som da skyldes at innblandet kalkstein har gjennomgått en tilsvarende metamorfose og at disse har vært blandet, gjerne lagvis. 


== Se også ==
Liste over bergarter
Juan Carlos Fresnadillo

Juan Carlos Fresnadillo (født 5. desember 1967 på Tenerife, Kanariøyene) er en Oscar-nominert spansk filmregissør, manusforfatter og produsent. Han regisserte Intacto og 28 uker senere, oppfølgeren til Danny Boyles 28 dager senere.


== Filmografi ==


=== Regi og manus (hvor ikke annet er nevnt) ===
Esposados [amerikansk tittel: Linked] (1996)
Intacto [engelsk tittel: Intact] (2001)
Psicotaxi (2002) [kun regi]
28 uker senere (2007)
Wednesday (2010) (forproduksjon)  [kun regi]


=== Produsent ===
Esposados [amerikansk tittel: Linked] (1996)
El juicio final (1991) (assisterende produsent)


== Referanser ==


== Eksterne lenker ==
(en) Juan Carlos Fresnadillo på Internet Movie Database 
(sv) Juan Carlos Fresnadillo i Svensk Filmdatabas 
(da) Juan Carlos Fresnadillo på Filmdatabasen 
(da) Juan Carlos Fresnadillo på Scope 
(fr) Juan Carlos Fresnadillo på Allociné 
(en) Juan Carlos Fresnadillo på AllMovie 
(en) Juan Carlos Fresnadillo hos The Movie Database
28 Days Later: The Aftermath

28 Days Later: The Aftermath er en tegneserie-novelle som er en fortsettelse av filmen 28 dager senere skrevet av Steve Niles og distribuert av Fox Atomic Comics. Den ble utgitt 3. april 2007. Boken dekker gapet mellom originalfilmen og oppfølgerfilmen 28 uker senere. Den utforsker fire sammenvevede fortellinger og dykker dypere inn i hvordan Rage-viruset ble skapt, hvordan kampen for overlevelse i London forløp og hva som skulle til for å gjenskape ro og orden. 


== Handlingsreferat ==
På et uspesifisert tidspunkt før det første utbruddet forsøker to forskere - den forsiktige Clive, og den langt mer hensynsløse Warren - å utvikle en metode som kan brukes for å kontrollere aggressive impulser hos mennesker. Warren klarer å sikre en voldelig kriminell som en menneskelig testperson etter å ha bestukket en politi-ansatt. Men metoden viser seg ukontrollerbar, så Warren og Clive blir tvunget til å drepe ham og skjule kroppen hans. Warren bestemmer seg for at det eneste metoden for å spre metoden deres i bredere grad er gjennom smitte, så de genetisk modifiserer Ebola-viruset for å bære det. 
Imidlertid muterer viruset og reverserer forandringene Warren og Clive gjorde med viruset. Nå er dette et ekstremt smittsomt virus kalt Rage Virus. Etter en fysisk kamp med Warren forsøker Clive å avslutte hele prosjektet. Han forsøker deretter å begå selvmord, ved å skyte seg selv i hodet. I mellomtiden snakker Warren med en ukjent person på telefon, og informerer ham om hans stoff og dets omvendte effekt. Personen informerer Warren om at dette kan ha "andre applikasjoner" når telefon-linjen plutselig blir brutt. I dette øyeblikket hører Warren en merkelig lyd som kommer fra gangen, og går for å undersøke. Han blir tatt i bakhold av en sjimpanse som smitter ham med Rage Virus. Det antydes at sjimpansen var del av et dyreforsøk som ble frigjort av en miljø-gruppe.
Dagen etter dette var en familie på fem personer - foreldrene Roger og Barb, og deres barn Sid, Sophie og Liam - på piknik i en park i Cambridge. Liam, den yngste sønnen, blir angrepet og smittet av en sjimpanse - som Roger deretter dreper. En ambulanse tar med Liam til London. Underveis blir Liams familie vitne til blodbad når Rage-viruset sprer seg over hele byen. Liam smitter ambulanse-arbeiderne, og de angriper ambulanse-sjåføren. Noen få dager senere gjemmer de fire overlevende seg i en bolig i London og hører over radio at en statsminister har erklært unntakstilstand. Familien forsøker å komme seg unna via Themsen. 
Mennesker som allerede har blitt smittet begynner å jage familien på vei til Westminster Bridge. Barna kommer seg unna, men Roger og Barbera blir drept kort tid senere. To måneder etter utbruddet har både Sid og Sophie funnet ly, og de møter en rekke andre karakterer. Blant annet Clive, som overlevde selvmordsforsøket men forsøker å skjule hans eget engasjement i utviklingen av Rage-viruset. Barna møter også Hugh, som tidligere jaktet på infiserte mennesker i London. Men Hugh tror at militæret har skjulte motiver, og at folk burde komme seg unna før det er alt for seint.


== Eksterne lenker ==
Fox Atomic Comics
ZTE

ZTE (Zhong Xing Telecommunication Equipment Company Limited) er et kinesisk elektronikkselskap som produserer og leverer telekomutstyr, nettverksutstyr, radioutstyr og mobiltelefoner. Det har hovedkontor i Shenzhen i provinsen Guangdong, Kina.
Selskapet ble grunnlagt i 1995 og er børsnotert i Shenzhen og Hongkong. ZTE har om lag 40 000 ansatte, om lag to tredjedeler av disse i Kina. 


== Eksterne lenker ==
Offisielt nettsted 
(en) ZTE Corporation – kategori av bilder, video eller lyd på Commons